
RAPORT DE SPECIALITATE
privind atribuirea directa catre Societatea Drumuri Municipale Timisoara SA a unei suprafete de teren in vederea amenajarii unei parcari subterane


            Având în vedere Expunerea de motive nr……................................... a Primarului Municipiului Timișoara și Proiectul de hotărâre privind atribuirea directa catre Societatea Drumuri Municipale Timisoara SA  a unei suprafete de teren in vederea amenajarii unei parcari subterane
Facem următoarele precizări:
In conformitate cu prevederile art. 861 alin. 3 din Codul civil “..bunurile proprietate publica pot fi date in administrare sau in folosinta si pot fi concesionate ori inchiriate.”  
Potrivit art. 123 alin. (1) din Legea nr. 215/2001 privind administraţia publică locală, consiliile locale şi consiliile judeţene hotărăsc ca bunurile ce aparţin domeniului public sau privat, de interes local sau judeţean, după caz, să fie date în administrarea regiilor autonome şi instituţiilor publice, să fie concesionate ori să fie închiriate. Acestea hotărăsc cu privire la cumpărarea unor bunuri ori la vânzarea bunurilor ce fac parte din domeniul privat, de interes local sau judeţean, în condiţiile legii.
Articolul 4 alin. (1) din Legea nr.  51/2006 privind serviciile comunitare de utilităţi publice, modificată şi completată, stipulează: “sistemele de utilităţi publice sunt parte componentă a infrastructurii tehnico-edilitare a unităţilor administrativ-teritoriale.”
Potrivit art. 25 alin.  (3) şi (4) din Legea nr.  51/2006, bunurile proprietate publică a unităţilor administrativ-teritoriale utilizate pentru furnizarea/prestarea serviciilor de utilităţi publice pot fi date în administrare sau pot fi concesionate operatorilor în conformitate cu prevederile legale. Bunurile proprietate privată a unităţilor administrativ-teritoriale utilizate pentru furnizarea/prestarea serviciilor de utilităţi publice pot fi date în administrare, concesionate sau trecute în proprietatea operatorilor, cu respectarea dispoziţiilor legale în vigoare.
În conformitate cu prevederile art. 59, alin. (1) din OUG nr. 54/2006 privind regimul contractelor de concesiune de bunuri proprietate publica, bunurile proprietate publică pot fi concesionate prin atribuire directă companiilor naţionale, societăţilor naţionale sau societăţilor comerciale aflate în subordinea, sub autoritatea sau în coordonarea consiliilor locale, care au fost înfiinţate prin reorganizarea regiilor autonome şi care au ca obiect principal de activitate gestionarea, întreţinerea, repararea şi dezvoltarea respectivelor bunuri.
Prin Hotărârea Consiliului Local nr. 199/18.11.1997 s-a aprobat ca începând cu data de 1 ianuarie 1998 Regia Autonomă Drumuri Municipale sa se reorganizeze prin transformare în societate comercială pe acţiuni sub denumirea S.C. DRUMURI MUNICIPALE S.A., având acţionar unic Consiliul Local al Municipiului Timişoara, cu sediul in Timişoara, str. ETERNITATII  nr. 45, este înregistrată la Registrul Comerţului  sub nr. J/35/3475/1994, Cod fiscal RO 3286536, având ca obiect principal de activitate conform cod CAEN - 4211 Lucrări de construcţii a drumurilor si autostrăzilor.
Prin Hotărârea nr. 63/26.02.2013, Consiliul Local al Municipiului Timişoara a aprobat  Regulamentul  de funcţionare a sistemului de parcare a autovehiculelor în Municipiul Timişoara.
Regulamentul de funcţionare a sistemului de parcare a autovehiculelor în Municipiul Timisoara aprobat asigură eficient îndeplinirea tuturor obiectivelor pe care şi le propune un sistem de parcare şi de asemenea, are efect direct sau indirect, asupra calitatii vietii si asupra calitatii mediului prin reducerea poluarii. Aceste obiective privesc modul în care se administrează locurile de staţionare prin mijloace curente şi au ca scop îmbunătăţirea situaţiei prin: reconfigurarea sistemului de parcare prin zonificarea acestuia pentru o mai bună administrare a locurilor de parcare existente pe raza municipiului si pentru crearea de venituri la bugetul local; modernizarea sistemului de plata pentru parcare prin SMS; utilizarea cât mai eficientă a locurilor de parcare existente; oferta de taxare prin mijloace moderne: telefonie mobilă.
Prin HCLMT nr. 156/21.12.2004, s-a dispus atribuirea directa, prin contract de concesiune, către S.C. Administrarea Domeniului Public SA, pe perioada 01.01.2005 – 31.12.2015 a bunurilor prevazute în anexa nr. 1, care face parte integranta din hotărâre. Pe toate aceste străzi se aplică sistemul de parcare Timpark, așa cum a fost el aprobat prin HCL Timisoara nr. 63/2013, cu modificarile si completarile ulterioare. În urma HCLMT nr. 156/21.12.2004, s-a încheiat, între Municipiul Timişoara şi S.C. Administrarea Domeniului Public S.A., Contractul de concesiune nr. 94/18.01.2005, contract a cărui valabiliatate a fost prelungită până la data de 30.06.2021  prin actul adiţional nr. 4 aprobat prin HCLMT nr. 411/16.10.2015.
S.C. Drumuri Municipale Timişoara SA are obligaţia de a întreţine şi repara parcările existente în zona concesionată, respectiv construcția de noi parcări, stabilită expres prin contractul de concesiune mai sus-mentionat, în limita a 50% din profitul obţinut din exploatarea bunurilor ce fac obiectul contractului, aşa cum rezultă din actul aditional nr . 2/22.04.2012, la contractul de concesiune.
În conformitate cu prevederile OG nr.71/2002 privind organizarea şi funcţionarea serviciilor publice de administrare a domeniului public şi privat de interes local, autorităţile administraţiei publice locale au iniţiativa şi adoptă hotărâri referitoare la dezvoltarea şi modernizarea infrastructurii edilitar-urbane existente. De asemenea, în baza art. 128 alin. (1) din OUG nr.195/2002 privind circulaţia pe drumurile publice, autorităţile administraţiei publice locale au obligaţia de a asigura desfăşurarea fluentă şi în siguranţă a circulaţiei rutiere şi au atribuţii în stabilirea reglementărilor referitoare la regimul de acces şi circulaţie, staţionare şi parcare pentru diferite categorii de vehicule.
În vederea realizării unei parcări subterane a fost identificat terenul din Timisoara str. Nikolaus Lenau, inscris in CF nr.402977, avand nr.top. 209, provenit din CF nr.2 Timisoara, în suprafaţă de 2.478 mp. 
Conform HCL nr. 204 din data 04.04.2013 privind modificarea Hotărârii Consiliului Local al Municipiului Timişoara nr. 156/21.12.2004  privind  atribuirea directă printr-un contract de concesiune a unor bunuri către S.C. Administrarea Domeniului Public S.A. şi a Contractului de concesiune nr. 94/18.01.2005, imobilul din str. Nikolaus Lenau figureaza ca locatie la pozitia 84 din Anexa 1 la HCL.
Conform adresei nr. SC2019-15249/20.06.2019 a Compartimenului Administrare Fond Funciar, parcela cu nr. top.209, inscrisa in CF nr. 402977 - Timisoara, situată in Timisoara str. Nikolaus Lenau, nu este solicitata de catre fostii proprietari sau mostenitorii acestora. 
Serviciul Juridic prin adresa nr. SC2019-15249/20.06.2019 ne comunica ca in prezent nu figureaza litigii pe rolul instantelor judecatoresti cu privire la imobilul situate in Timisoara, str. N. Lenau inscris in CF  nr. 402977 timisoara (CF vechi nr. 2 Timisoara) nr. top. 209.
De asemenea, din cuprinsul adresei nr. SC2019-15249/20.06.2019  a Directiei Cladiri Terenuri si Dotari Diverse II Vest - Biroul Cladiri Terenuri II Vest, rezulta ca nu figureaza depuse cereri de revendicare/redobândire in baza Legii nr.10/2001 si/sau OUG nr.94/2000 pentru terenul identificat mai sus.
Pentru realizarea construcţiei se impune selectarea unui investitor, de către o comisie numită prin hotărârea consiliului local, care să susţină finanţarea şi realizarea obiectivului.
Luând în considerare toate cele mai sus-menţionate, precum şi adresa Societății Drumuri Municipale Timişoara SA cu nr. 6058/15.10.2018, propunem spre aprobare următoarele:         
-  încetarea concesiunii asupra terenului din Timisoara str. Nikolaus Lenau, prevăzut în Anexa 1 la HCL nr. 204/04.04.2013, prin eliminarea poziţiei nr. 84.
- atribuirea directa, prin contract de concesiune, catre S.C. Drumuri Municipale Timişoara S.A., pe o perioada de 49 de ani, a suprafeţei de teren din str. Nikolaus Lenau, identificat prin CF nr. 420077/209 provenita din CF nr. 2  în suprafaţă de 2.478 mp, în vederea realizarii unei parcări subterane, prin asociere cu terțe persoane.
- concesionarea terenurilor să se efectueze în schimbul unei redevente în cuantum de 1% din veniturile rezultate din exploatarea parcării.
- numirea Comisiei pentru selectarea partenerului si negocierea clauzelor contractului de asociere, având următoarea componenţă:
      ● Preşedinte - Imre Farkas - Viceprimar
      ● Membrii   -  Valentin Martanov - director general Soc. Drumuri Municipale Timişoara SA
		      Marcela Fericel      - Director economic Soc. Drumuri Municipale Timişoara SA
       Ionel Ursu - Şef Serviciu Adm. Parcări Soc. Drumuri Municipale Timişoara SA
       Florin Baias          - avocat Soc. Drumuri Municipale Timişoara SA
     ..........................     - Consilier Local 
     ..........................     - Consilier Local 
     ..........................     - Consilier Local 
     ..........................     - Consilier Local 
                  Având în vedere prevederile legale expuse în prezentul raport, apreciem că Proiectul de hotărâre privind atribuirea directa catre Societatea Drumuri Municipale Timisoara SA a unei suprafete de teren in vederea amenajarii unei parcari subterane, îndeplineşte condițiile pentru a fi supus dezbaterii și aprobării plenului consiliului local. 
  
                             DIRECTOR ,                                       SEF SERVICIU T.S.C.,
                           CULITA CHIS                                          ADRIAN COLOJOARA


                           SEF BIROU T.,                                        ŞEF BIROU G.M.P.E.,
                         CRISTINA GAVRA                                            NASTASIA POP

